Valmiermuižas alus

SIA "Valmiermuižas alus" ir alus darītājs Latvijā. Tā ražotne un birojs atrodas Valmiermuižas ciemā pie Valmieras. Uzņēmums ir dibināts 2005. gadā, un alus ražošana sākta 2009. gadā.

Uzņēmuma īpašnieks ir AS "Cēsu alus", kura 99,88 % kapitāldaļu pieder Somijas uzņēmumam Olvi.

 Vēsture 
Saskaņā ar mākslas zinātņu doktora Jāņa Kalnača pētījumiem, pirmās rakstītās liecības par alus darīšanu Valmiermuižā datējamas ar 1688. gadu un tajā strādājošo Pilskrogu.

2005. gada 29. jūnijā tika dibināts uzņēmums SIA Valmieras alus.
2007. gada janvārī Valmiermuižā sākās alus darītavas būvniecība. To būvēja SIA Alion celtnieks, bet iekārtas piegādāja un uzstādīja SIA Friteks.
2008. gada 25. jūnijā uzņēmumu pārdēvēja par SIA Valmiermuižas alus. Alus darītavu ekspluatācijā nodeva 2008. gada rudenī, celtniecībā un apkārtējās teritorijas sakārtošanā ieguldot 2,4 milj. latu, izmantojot arī Eiropas Savienības finansējuma piesaisti.db.lv :: Valmiermuižas alus sāk ekspansiju Rīgā.

Pirmā alus šķirne — gaišais alus — tika laista pārdošanā 2009. gadā. 2010. gadā sāka darīt arī tumšo alu. 2012. gadā tika izvēlēta recepte ziemas alum, 2013. gadā — porterim, bet 2014. gadā — kviešu alum un alus kokteilim.

2015. gadā alus darītava atjaunoja 1857. gadā dibinātās Kokmuižas alus darītavas zīmolu “Kokmuižas alus”.“Valmiermuižas alus” atjaunojis leģendāro “Kokmuižas alus” zīmolu "Valmieras Ziņas" 10.09.2015.

2024. gadā "Valmiermuižas alus" strādāja ar 10,018 miljonu eiro apgrozījumu, bet uzņēmuma peļņa bija 65 858 eiro.«Valmiermuižas alus» pievienosies «Cēsu alum» lsm.lv 2025. gada 2. septembrī
2025. gada 2. septembrī tika paziņots, ka uzņēmums AS "Cēsu alus" iegādāsies SIA "Valmiermuižas alus". Tajā brīdī "Valmiermuižas alus" vienīgais kapitāldaļu turētājs bija SIA "Valmiermuižas Ieguldījumu Fonds", kas piederēja Aigaram Ruņģim (60 %), Austrijas uzņēmumiem Industrieliegenschaftenverwaltung AG (24 %) un MVF40 Beteiligungs (16 %). Pēc Konkurences padomes atļaujas saņemšanas darījums pabeigts 2026. gada 17. janvārī.

 Provju izmantošana līnijas paplašinājumos 
Valmiermuižas alus klāsta papildinājumus darītājs sākotnēji saražo vairākos variantos (provēs), piedāvājot tos patērētājam, un tad uzsāk plašāku ražošanu balstoties uz patērētāju balsojuma rezultātu. Šāda prakse piekopta ar tumšo alu (4 proves), ziemas alu (3 proves), porteri (4 proves), alus kokteili (5 proves) un kviešu alu (3 proves).

 Produkcija 
 Alus 
 Gaišais alus (filtrēts) — Premium Lager (5,2%)
 Gaišais alus (nefiltrēts) — Kellerbier (5,2%)
 Tumšais alus (filtrēts) — Dunkel (5,8%)
 Tumšais alus (nefiltrēts) — Dunkel (5,8%)
 Valmieras Dūmalus — Rauchbier (5,5%, sezonāls)
 Ziemas alus — Dunkler Bock (7,2%, sezonāls)
 Trejledus alus — Eisbock (9,0%, sezonāls)
 Kviešu alus (nefiltrēts)- (5,5%)

 Alus kokteiļi 
 Frišs (2,8%)

 Degalus 
 Gaišais degalus (42%)
 Kviešu degalus (42%)
 Tumšais degalus (42%)
 6 mēnešus noturēts degalus (42%)

 Atsauces 

 Ārējās saites 
 Oficiālā vietne

Kategorija:Latvijas alus darītavas
Kategorija:Alkoholisko dzērienu zīmoli
Kategorija:Valmieras pagasts
Kategorija:Olvi